Document ID: 32012R0418

A BIZOTTSÁG 418/2012/EU VÉGREHAJTÁSI RENDELETE
(2012. május 16.)
a 376/2008/EK rendeletnek az egyes mezőgazdasági termékekre vonatkozó engedélykötelezettségek tekintetében, valamint az 1342/2003/EK rendeletnek a vámkontingensek keretében importált gabonafélékre és rizsre vonatkozó engedélyekből eredő jogok átruházása tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 134. cikkére és 161. cikke (3) bekezdésére, figyelemmel 4. cikkére is,
mivel:
(1)
Az 1234/2007/EK rendelet 130. és 161. cikkének megfelelően a behozatal és a kivitel kezelése érdekében a Bizottság felhatalmazást kapott arra, hogy meghatározza azokat a termékeket, amelyek tekintetében engedély bemutatásához köti a behozatalt, illetve a kivitelt. Az engedélyezési rendszer szükségességének értékelésekor a Bizottságnak figyelembe kell vennie a piacok kezelésére és különösen a behozatal, illetve kivitel nyomon követésére alkalmas eszközöket.
(2)
A mezőgazdasági termékekre vonatkozó behozatali és kiviteli engedélyek és előzetes rögzítési bizonyítványok rendszerének alkalmazására kialakított részletes közös szabályok megállapításáról szóló, 2008. április 23-i 376/2008/EK bizottsági rendelet (2) 1. cikke (2) bekezdése a) pontjának i. alpontjával összefüggésben a rendelet II. melléklete I. részének A. szakaszával engedélybemutatási kötelezettséget ír elő többek között a durumbúza (beleértve a rendelet 1. cikk (2) bekezdése a) pontjának iii. alpontjában említett vámkontingensek keretében importált termékeket), az árpa, a cirokmag (a hibrid vetőmag kivételével), valamint az említett termékek vetőmagjainak behozatala tekintetében. A 376/2008/EK rendelet továbbá engedélybemutatási kötelezettséget ír elő a manióka, az arrowroot, a szálepgyökér, a csicsóka, az édesburgonya és a magas keményítő- vagy inulintartalmú más hasonló gyökér és gumó (frissen, hűtve, fagyasztva vagy szárítva, egészben, szeletelve vagy labdacs (pellet) formában tömörítve is), a szágóbél, valamint az emberi fogyasztásra szánt édesburgonya behozatala tekintetében is.
(3)
A 376/2008/EK rendelet 1. cikke (2) bekezdése b) pontjának i. alpontjával összefüggésben a rendelet II. melléklete II. részének A. szakasza engedélybemutatási kötelezettséget ír elő többek között a durumbúza, a rozs, az árpa és a zab, valamint az említett termékek vetőmagjainak kivitele tekintetében.
(4)
A 376/2008/EK rendelet II. melléklete a KN-kódok alapul vételével feltünteti azokat a termékeket, amelyek esetében a rendeletben meghatározott feltételek értelmében kötelező a behozatali, illetve kiviteli engedély bemutatása.
(5)
Indokoltnak tűnik a 376/2008/EK rendelet II. mellékletének I., II. és III. részében alkalmazott KN-kódok hozzáigazítása az 1006/2011/EU bizottsági rendelet (3) által módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (4) I. mellékletében alkalmazott KN-kódokhoz. Ezenfelül az egyértelműség érdekében szükségessé válik a 376/2008/EK rendelet II. mellékletének kismértékű nyelvi átdolgozása.
(6)
Az egyszerűsítés érdekében, valamint a tagállamokra és a gazdasági szereplőkre háruló adminisztratív terhek csökkentése céljából a durumbúza (beleértve a 376/2008/EK rendelet 1. cikke (2) bekezdése a) pontjának iii. alpontjában említett vámkontingensek keretében importált termékeket), az árpa és a cirokmag (a hibrid vetőmag kivételével) vetőmagjára vonatkozó behozataliengedély-kötelezettséget, a manióka, az arrowroot, a szálepgyökér, a csicsóka, az édesburgonya és a magas keményítő- vagy inulintartalmú más hasonló gyökér és gumó (frissen, hűtve, fagyasztva vagy szárítva, egészben, szeletelve vagy labdacs (pellet) formában tömörítve is), a szágóbél, valamint az emberi fogyasztásra szánt édesburgonya tekintetében fennálló behozataliengedély-kötelezettséget, valamint a durumbúza, a rozs, az árpa és a zab vetőmagjára vonatkozó kiviteliengedély-kötelezettséget indokolt eltörölni.
(7)
Az 1234/2007/EK rendelet 130. cikke (1) bekezdésének megfelelően a 376/2008/EK rendelet engedélybemutatási kötelezettséget vezetett be a 1701 KN-kód alá tartozó, a vámkontingensektől eltérő preferenciális feltételekkel importált valamennyi cukortermék behozatala tekintetében. A biztosíték összege és a behozatali engedélyek érvényességi ideje az említett KN-kód alá tartozó, a vámkontingensektől eltérő preferenciális feltételekkel importált valamennyi termék esetében a 376/2008/EK rendelet II. melléklete I. részének C. szakaszában, a szektorális bizottsági rendeletek meghatározott rendelkezéseire történő hivatkozás formájában került meghatározásra. Mivel a rendeleteket időközben hatályon kívül helyezték, indokolt meghatározni az említett szakasz által érintett termékek esetében a biztosíték összegét, valamint a behozatali engedélyek érvényességi idejét.
(8)
Azon termékkódok jegyzéke, amelyek esetében kötelező a behozatali engedély bemutatása, jelenleg a 376/2008/EK rendelet II. mellékletének I. részében található. A glükózról és a laktózról szóló, 2006. november 7-i 1667/2006/EK tanácsi rendelet (5) 2. cikke által valamennyi, a 1702 19 00 KN-kód alá tartozó tejcukor és tejcukorszirup tejtermék vonatkozásában elfogadott rendelkezés és különösen a harmadik országokkal folytatott kereskedelmi rendszer kiterjesztésre került a 1702 11 00 KN-kód alá tartozó tejcukor és tejcukorszirup ipari termékre. A teljesség, az átláthatóság és az egyértelműség érdekében indokolt a 1702 11 00 KN-kód felvétele a 376/2008/EK rendelet II. mellékletének I. részébe.
(9)
Az engedélyek átruházhatóságára vonatkozó horizontális szabályozás, beleértve az engedélyekből vagy bizonyítványokból származó jogok átruházását, a 376/2008/EK rendelet 8. cikkének (1) bekezdésében került meghatározásra. A vámkontingensekről szóló 376/2008/EK rendelet 1. cikke (2) bekezdése a) pontjának ii. alpontjával összhangban kibocsátott engedélyek átruházhatóságának egyértelműsége érdekében indokoltnak tűnik a gabonafélék és a rizs behozatali és kiviteli engedélyei rendszerének alkalmazására vonatkozó különös részletes szabályok megállapításáról szóló, 2003. július 28-i 1342/2003/EK bizottsági rendelet (6) 6. cikke (7) bekezdésének kiigazítása.
(10)
A 376/2008/EK rendeletet és az 1342/2003/EK rendeletet ezért ennek megfelelően módosítani kell.
(11)
Az egyszerűsítés érdekében indokolt a szabályok meghatározása a durumbúza (beleértve a 376/2008/EK rendelet 1. cikk (2) bekezdése a) pontjának iii. alpontjában említett vámkontingensek keretében importált termékeket), az árpa és a cirokmag (a hibrid vetőmag kivételével) vetőmagja tekintetében már kibocsátott behozatali engedélyek, a manióka, az arrowroot, a szálepgyökér, a csicsóka, az édesburgonya és a magas keményítő- vagy inulintartalmú más hasonló gyökér és gumó (frissen, hűtve, fagyasztva vagy szárítva, egészben, szeletelve vagy labdacs (pellet) formában tömörítve is), a szágóbél, valamint az emberi fogyasztásra szánt édesburgonya tekintetében már kibocsátott behozatali engedélyek, továbbá a durumbúza, a rozs, az árpa és a zab vetőmagja tekintetében már kibocsátott kiviteli engedélyek esetében, amennyiben az említett engedélyek e rendelet hatálybalépésének napján még érvényben vannak.
(12)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 376/2008/EK rendelet módosítása
A 376/2008/EK rendelet II. mellékletének helyébe e rendelet mellékletének szövege lép.
2. cikk
Az 1342/2003/EK rendelet módosítása
Az 1342/2003/EK rendelet 6. cikke (7) bekezdésének helyébe a következő szöveg lép:
„(7) A 376/2008/EK rendelet 8. cikkének (1) bekezdésétől eltérve az e cikk (4) bekezdésében említett engedélyekből származó jogok nem átruházhatók.”
3. cikk
Átmeneti intézkedések
Az érdekeltek kérésére a durumbúza (beleértve a 376/2008/EK rendelet 1. cikk (2) bekezdése a) pontjának iii. alpontjában említett vámkontingensek keretében importált termékeket), az árpa és a cirokmag (a hibrid vetőmag kivételével) vetőmagjára vonatkozó behozatali engedélyek, a maniókára, az arrowrootra, a szálepgyökérre, a csicsókára, az édesburgonyára és a magas keményítő- vagy inulintartalmú más hasonló gyökérre és gumóra (frissen, hűtve, fagyasztva vagy szárítva, egészben, szeletelve vagy labdacs (pellet) formában tömörítve is), a szágóbélre, valamint az emberi fogyasztásra szánt édesburgonyára vonatkozó behozatali engedélyek, valamint a durumbúza, a rozs, az árpa és a zab vetőmagjára vonatkozó kiviteli engedélyek kiadásával összefüggésben nyújtott biztosítékokat fel kell szabadítani, ha teljesülnek az alábbi feltételek:
a)
az engedélyek érvényessége e rendelet hatálybalépésének napjáig nem járt le;
b)
az érintett engedélyeket e rendelet hatálybalépésének napjáig csak részben vagy egyáltalán nem használták fel.
4. cikk
Hatálybalépés
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. május 16-án.

Labels: 3
6